"משנכס אדר מרבין בשמחה" לא נאמר שבחודש אדר צריך להיות שמח כי בשאר השנה עצובים, אלא בחודש אדר להרבות בשמחה. כידוע לכולם, מגן לחולה עוזרת לאנשים, שלצערנו הרב, שרויים במצב של אובדן, במצב של אי וודאות ובמצב של עצב.

מטרתינו היא שהיהודי יוכל להיות בשמחה תמיד, למרות המצב הרפואי בו הוא שרוי. לתת לו את התמיכה שהוא צריך כדי שיוכל לשמוח, במשך כל השנה: חול, שבת וימים טובים.

אנו עמלים לתקן את המצב בו היה עם ישראל שרוי בזמן המגילה: מפורד ומפוזר בין העמים. אנו משרתים את כלל עם ישראל: דתי, חילוני, חרדי, בארץ ישראל או בתפוצות.

אנו מלאי תפילה שבחודש זה יהיה ריבוי שמחה לכל עם ישראל.

חודש טוב,

הרב בנימין פישר

חיים, (שם בדוי), אישיות ידועה בקהילה הירושלמית, עבר תאונת דרכים לא פשוטה ופונה לאחד מבתי החולים בירושלים במצב בינוני עם שברים בגפיים. לאחר צילומים ובדיקה של צוות חדר המיון הוחלט על ניתוחים מורכבים לאיחוי את השברים. בני המשפחה הרגישו מבולבלים מהמידע שקיבלו הם היו חסרי אונים ולא ידעו מה להחליט. אחד מבני המשפחה הציע להתקשר למגן לחולה.

הם פנו אלינו מיידית, לאחר בחינת המקרה על ידי הרב פישר הציע הרב לבני המשפחה להעביר את חיים לבית חולים אחר אשר שם יש רופא מומחה יותר בעניינו. המשפחה קיבלה את המלצתו של הרב פישר.

חיים הועבר לבית חולים אחר על ידי צוות אמבולנס של מגן לחולה. הרופא המומחה בחן את המקרה ואת כל הממצאים וסיכם כי חיים אינו צריך לעבור את הניתוח הקשה, אלא יעבור קיבוע מקצועי ובעזרת טיפול שמרני ומנוחה בבית יחלים מהפציעה.

המשפחה הודתה נרגשות לרב פישר אשר חסך להם ניתוח קשה, יסורים וזמן שיקום ארוך.

משפחתו של יצחק, (שם בדוי), נקראה לבית החולים למיטת אביהם. הרופאים שוחחו עם המשפחה לגבי מצבו של יצחק והיו צריכים לקבל החלטה האם לתת לו טיפול מאריך חיים. אחד מבניו החליט להתקשר לרבנות הראשית כדי לשאול שאלה הלכתית בעניין. הרבנות הראשית הפנתה את הבן לרב פישר לאור הניסיון וההבנה הרב של הרב במערכת הרפואה: "מה שהרב פישר יגיד, תעשו".

הבן התקשר לרב פישר והסביר לו את כל המקרה, הרב פישר הרגיש שלא הועברה לו כל התמונה, לכן ביקש לשוחח עם הרופא באישור בני המשפחה. לאחר שיחה של הרב פישר עם הרופא המטפל הנחה הרב פישר את המשפחה שלא לעשות כל פעולה מאריכת חיים, אבל אין למנוע ממנו דברים בסיסיים אשר יגרמו לקיצור חיים.

רבקה, אם לחמישה ילדים, בשנות ה-30 לחייה, ילדה בשעה טובה ומוצלחת בת בריאה בבית חולים באזור המרכז. לאחר הלידה וימי ההחלמה בבית החולים, המשיכה לירושלים להחלמה במקום סמוך לבית החולים הדסה עין כרם. במהלך ימי שהותה בבית ההחלמה, החלה להרגיש כאבים עזים של לחץ בחזה וקוצר נשימה.

עקב הסמיכות לבית החולים הדסה עין כרם רבקה הובהלה תוך דקות למיון שם.

כבר בשלב זה התקשרו למשרדי מגן לחולה לדעת מה הכי טוב לעשות ושנבדוק עבורם שאכן היא עוברת את הבדיקות הנכונות.

התברר שלרבקה יש כשל קרדיאלי (לבבי), אך בשלב זה לא ידוע מה בדיוק הבעיה, לכן היא הובהלה למחלקת טיפול נמרץ ואחר כך לצנתור, שאיבחן שקיימת בעיה באחד מעורקי הלב הגורם לכשל קרדיאלי.

בכל הזמן הזה רבקה סבלה מכאבים הולכים ושבים, מחולשה קשה עד התעלפויות וחוסר הכרה.

הרב פישר עמד בקשר תכוף עם הרופאים ועם צוות עין כרם וכן בקשר הדוק עם הרופאים הטובים בארץ על מנת לברר כיצד לפעול ואיך ניתן לעזור לה.

לאחר בדיקות הוחלט על ידי בית החולים שהפתרון היחיד הוא "השתלת לב", כי הלב שלה לא יוכל להמשיך ולתפקד במצב הקיים.

בהמשך להתייעצויות עם רופאים גדולים בארץ ובחו"ל, הדריך הרב פישר את המשפחה ואת הרופאים מה לעשות על מנת למנוע את התדרדרות המצב ולהמתין עם השתלת הלב.
רופאי בבית החולים הסכימו לכך ובחסדי שמים, אנחנו כעת חוגגים שנה ל"נס ההצלה"!

רבקה לא עברה השתלת לב. היא שוחררה לביתה לאחר מספר חודשים במצב בריאותי טוב לשמחת בעלה וילדיה שחיכו לה בבית. הטיפול שקיבלה הביא לכך שהחלמתה היתה מהירה ויעילה מאשר עם לב שתול. רבקה ומשפחתה באו לחגוג את יום ההולדת החדש שלה במשרדי מגן לחולה יחד עם צוות מגן לחולה.

מערכת "מצילת חיים" מגן לחולה

לפני שנה וחצי מגן לחולה יצאה בקמפיין גיוס כספים להקמת מערכת ממוחשבת, כדי לתת מענה לצורך ההולך וגדל של בקשות העזרה מהארגון. לפני כ-עשרה חודשים עלתה המערכת לאוויר ולאט לאט היא הוטמעה וצוות מגן לחולה עמל לייעל אותה ולשפר את השירות לציבור בעזרתה.

לאחר עשרה חודשים אנו בטוחים שהגענו לנוסחה אשר מצד אחד, נותנת מענה לציבור, מצד שני מאפשרת למערכת הארגון יכולת לעמוד בעומס בקשות העזרה.

אנו רוצים לשתף אתכם בממצאים שהעלינו:

במגן לחולה קיים מענה אנושי של 3-4 טלפנים כל יום מהשעה 09:00 ועד 19:00. אנשי הצוות מקבלים את פרטי הפונים ואת שאלותיהם ובקשותיהם ומעדכנים אותם בתוכנה החדשה, מצרפים להם מסמכים רפואיים, אם קיימים, הרב פישר מקבל את הפניה המסודרת וממוקדת ועונה על הפניה בפירוט. אנשי הצוות חוזרים לרוב הפונים עם תשובתו של הרב פישר, אך יש מקרים בהם הרב פישר מבקש לשוחח אישית עם החולה או בני משפחתו.

הצוות מתודרך, כמובן, לדעת מתי המקרה דחוף יותר וע"י המערכת החדשנית השאלה מופנית לרב פישר כדי לקבל עליה מענה הולם.

בעזרת השיטה החדשה המערכת פועלת במהירות וביעילות, אנו מסוגלים לקבל מספר כפול ומכופל של פניות בזמני המתנה קצרים ביותר ומענה מהיר.

אנו מודעים לכך שישנם פונים שאינם רגילים לצורת העבודה החדשה של מגן לחולה, אך לאור התגובות הטובות של הפונים והמשובים החיוביים, אנו בטוחים שכל אחד ואחת שצריכים את עזרתנו יפיקו תועלת מן השינוי המבורך.